b'\n_START_ARTICLE_\nVarese\n_START_SECTION_\nZemljopis\n_START_PARAGRAPH_\nVarese se nalazi u podno\xc5\xbeju planine Sacro Monte di Varese, koja je dio planinskog lanca Campo dei Fiori. Varese ima pogled i na jezero Varese.\n_START_SECTION_\nStanovni\xc5\xa1tvo\n_START_PARAGRAPH_\nVarese ima veliki broj useljenika zbog razvijenog gospodarstva (sjedi\xc5\xa1te mnogih me\xc4\x91unarodnih tvrtki i ustanove Europske Unije JRC (engl. The Joint Research Centre).\n_START_SECTION_\nPovijest\n_START_PARAGRAPH_\n1859. se u Vareseu odigrala velika bitka izme\xc4\x91u Giuseppea Garibaldija (talijanski revolucionar i borac za Ujedinjenje i slobodu Italije) i austrijskih snaga predvo\xc4\x91enih poru\xc4\x8dnikom Carl Baron Urbanom. Varese je poznat i po prvim testnim letovima zrakoplova, kao \xc5\xa1to je prvi let Alessandra Marchettija u zrakoplovu Savoia-Marchetti SM.93.\n_START_SECTION_\nPrijevoz\n_START_PARAGRAPH_\nVarese ima vrlo dobre veze \xc5\xbeeljeznicom s obli\xc5\xbenjim Milanom, ali je u izgradnji i \xc5\xbeeljeznica koja povezuje zra\xc4\x8dnu luku Malpensa s Vareseom, ali i gradovima u \xc5\xa0vicarskoj kao \xc5\xa1to su Lugano i Mendrisio. Varese ima vezu i s autoputom A8 koji ga povezuje s Milanom. U izgradnji je i autoput Varese-Como-Bergamo, koji bi trebao po planu biti zavr\xc5\xa1en 2013.\n_START_SECTION_\nGradske znamenitosti\n_START_PARAGRAPH_\nVarese je najpoznatiji po kapelici Sveto brdo Krunice (tal. Sacro Monte di Varese), koja je dio Sacri Monti (talijanski: Sveta brda) Pijemonta i Lombardije, a to je skupina od 9 kapela i drugih gra\xc4\x91evina u sjevernoj Italiji koje su podignute od konca 16. do 18. stolje\xc4\x87a. Posve\xc4\x87ene su razli\xc4\x8ditim oblicima kr\xc5\xa1\xc4\x87anstva i predstavljaju gra\xc4\x91evine velike ljepote, skladno uklopljene u krajolik \xc5\xa1uma i jezera. Tako\xc4\x91er imaju veliku umjetni\xc4\x8dku vrijednost oblika i dekoracija. Sacri Monti Pijemonta i Lombardije su upisani na UNESCO-v popis mjesta Svjetske ba\xc5\xa1tine u Europi 2003.\n_START_SECTION_\nObnovljiva energija u Vareseu\n_START_PARAGRAPH_\nVarese je mali gradi\xc4\x87 na sjeveru Italije koji proizvodi dovoljno energije iz obnovljivih izvora energije da bi pokrio 100% svojih energetskih potreba. Danas proizvodi 3 puta vi\xc5\xa1e elektri\xc4\x8dne energije nego \xc5\xa1to je njegovi stanovnici trebaju, a planovi za nove obnovljive izvore i dalje se razvijaju i postoji prostor za daljnji rast. Energija se dobija iz vjetra, Sunca i malih hidroelektrana. \xc4\x8cetiri vjetroelektrane na brdu iznad grada proizvode 8 milijuna kWh godi\xc5\xa1nje, 92 m\xc2\xb2 fotonaponskih plo\xc4\x8da na gradskoj vje\xc4\x87nici proizvode 98% energije potrebne za zgradu, osnovna \xc5\xa1kola je prekrivena sa 36 m\xc2\xb2 fotonaponskih plo\xc4\x8da i proizvodi energije dovoljno za 62% svojih potreba, gradski bazen se grije na sun\xc4\x8devu energiju. Gradske vlasti pretvorile su ideju o gradu napajanom iz obnovljivih izvora energije koriste\xc4\x87i sredstva iz fondova Europske Unije. Ostvarene dobrobiti su jako zna\xc4\x8dajne, otvorena 140 novih radnih mjesta, 350 000 eura vi\xc5\xa1e poreznih prihoda od tvrtke koja upravlja mre\xc5\xbeom i 6 puta vi\xc5\xa1e turista, od kojih mnogi dolaze vidjeti njihovo ostvarenje kori\xc5\xa1tenja obnovljivih izvora energije. Uz obnovljive izvore grad je pokrenuo i inicijativu proizvodnje organske hrane, pa danas 108 organskih poljoprivrednih gospodarstava osigurava 98% hrane potrebne gra\xc4\x91anima.\n_START_SECTION_\n\xc5\xa0port\n_START_PARAGRAPH_\nNajpoznatiji sportski klub je Pallacanestro Varese, talijanski ko\xc5\xa1arka\xc5\xa1ki klub osnovan 1945. Klupske boje su crvena i bijela, a njihova dvorana je Palaignis. Imali su 10 nastupa u finalu Eurolige u nizu 1970-tih, od kojih su 5 puta pobijedili.'